Ikki yoshgacha bola pulini olishda qanday hujjatlar so‘ralishi eslatib o‘tildi

Mahalla va oilani qo‘llab-quvvatlash vazirligi axborot xizmati rahbari Saodat Boymirzayeva ikki yoshgacha bo‘lgan bola pulini olish uchun mahallaga murojaat qilganida undan 13ta hujjat so‘ralganini aytgan fuqaroning savoliga javob berdi.
«Fuqarolar yig‘ini xodimining bu talabi umuman noto‘g‘ri. Vazirlar Mahkamasining 2013 yil 15 fevraldagi «Kam ta'minlangan oilalarga ijtimoiy nafaqalar va moddiy yordam tayinlash va to‘lash tartibi to‘g‘risidagi nizomni tasdiqlash haqida»gi 44-sonli qaror asosida tasdiqlangan Nizom talablariga ko‘ra, yurtdoshlarimiz 2 yoshgacha bolalariga nafaqa olish uchun o‘zining yashash joyi, ya'ni doimiy yoki asosan yashab turgan joyi bo‘yicha fuqarolarning o‘zini o‘zi boshqarish organiga ariza bilan murojaat qilishi hamda unga quyidagi hujjatlarni ilova qilishi shart:
Bundan tashqari, ariza beruvchi moddiy yordamga ehtiyojmandlik to‘g‘risidagi arizasiga oilaning ehtiyojmandligini tasdiqlovchi boshqa hujjatlarni ham o‘z xohishiga ko‘ra, ilova qilishi mumkin.
Bundan ko‘rinib turibdiki, mahalladan 2 yoshgacha bola parvarishi uchun nafaqa pulini olishda fuqarodan 13ta hujjat so‘ralgani hech qanday huquqiy asosga ega emas. Fuqarolar yig‘ini tomonidan 14 yoshgacha bolalari bo‘lgan oilalarga nafaqa, moddiy yordam hamda bola 2 yoshga to‘lgunga qadar bola parvarishi bo‘yicha beriladigan nafaqalar uchun fuqarolardan qonun hujjatlarida ko‘rsatib o‘tilmagan, jumladan, uyboshi nomidan tuzilgan dalolatnoma va mehnat daftarchasi nusxasi talab qilinishiga yo‘l qo‘yilmaydi», degan vazirlik vakili.